Diari Oficial de la Generalitat Valenciana


Sumari del DOGV 7227, del 05-03-2014 (2014/1826)

Notificació del laude emés per la Junta Arbitral de Transports d'Alacant. Expedient número 052/13-A.
----------------------------------------------------------------------------------------------------

### Dades del document

Número de DOGV
:   7227

Data del DOGV
:   05-03-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/1826


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports d'Alacant. Expedient número 052/13-A. [2014/1826]  
Luis Felipe Suárez Jorcano, president de la Junta Arbitral de Transports d'Alacant, manifesta que d'acord amb el que establixen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Boulangerie La Casa Dulce, que s'ha dictat el laude en l'expedient referenciat i com no ha sigut possible la notificació per desconegut, parador ignorat o absència, es fa a través d'esta publicació, als efectes legals oportuns. El contingut íntegre del laude és el que es ressenya a continuació:  
  
«Tribunal. President: Luis Felipe Suárez Jorcano. Vocals: Francisco Ortiz Gutiérrez, Sr. Miguel García Navarro. Secretària-vocal: Carolina Casal Asensio. Parts. Reclamant: Delta División, SL, representada per José Salvador Santamaría Rodríguez. Reclamat: Boulangerie La Casa Dulce, que no compareix a l'acte de la vista.  
Alacant, 30 de gener de 2014, i a les 09.45 hores es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient 052/13-A, es procedix a la realització de la vista oral respecte de la reclamació següent: impagament de ports. Incompareixença del demandat.  
  
Iniciada la vista oral pel president es procedix a comprovar la identitat de la part compareixent i la qualitat amb què intervé.  
A la part reclamada li va ser notificada la demanda i la citació a la vista per al dia 30 de gener de 2014 per mitjà d'exposició en el tauler d'edictes de l'Ajuntament de l'últim domicili conegut, i la publicació d'edicte en el DOCV número 7178, de 23 de desembre de 2013 i que consta en l'expedient.  
Concedida la paraula a la reclamant deixa basada la seua reclamació en els antecedents de fet següents:  
1. Es ratifica en tots els motius de la seua demanda i manifesta que com a conseqüència de les relacions comercials existents entre les parts, la reclamant va contractar amb la reclamada la realització d'un servici de transport internacional amb càrrega a França i descàrrega a l'Alfàs del Pi (Alacant). Una vegada realitzat el servici i després de la descàrrega de la mercaderia, es neguen a pagar-li. Després de la negativa al pagament, es crida la Policia Local, i s'interposa davant d'esta la denúncia amb número d'Atestat: 1682849909559, en la qual es constata textualment la negativa al pagament del port segons la factura núm. 131933 de 21.06.2013 per un import de 500,01euros.  
Realitzades diverses gestions per al cobrament d'esta, no s'ha aconseguit cobrar el deute, per la qual cosa s'interposa esta demanda, amb la sol·licitud que una vegada que siga reconegut el seu dret, es condemne la reclamada al pagament de la quantitat de 500,01 euros.  
No existint més al·legacions i havent sigut debatuda la demanda, es dóna per conclosa la vista.  
S'apliquen els fonaments jurídics següents:  
1. Quant a la competència territorial, referida als transports realitzats, diu l'article 31.1 del CMR: per a tots els litigis que puga donar lloc el transport regulat per este conveni, el demandant podrà triar, fora de les jurisdiccions dels països contractants, designades de comú acord per les parts del contracte, les jurisdiccions del país en el territori del qual: a) El demandat té la residència habitual, el domicili principal o sucursal d'agència per mitjà de la qual ha sigut conclòs el contracte de transport, i b) Esta situat el lloc en què el transportista es va fer càrrec de la mercaderia o el lloc designat per a l'entrega d'esta, i no poden triar-se més que estes jurisdiccions. En este mateix sentit assenyala la competència territorial de la Junta Arbitral en els articles 6 i 7.2 del Reglament de la LOTT (Reial Decret 1211/90) referida al transport nacional.  
  
2. La submissió, a més de vindre expressament pactada en el document CMR, està determinada d'acord amb l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció donada a este per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres: ?es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts intervinents en el contracte hagen manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat?.   
3. De les manifestacions realitzades en la vista es deduïx que, efectivament, els ports que són reclamats en esta demanda i la factura dels quals consta adjunta a esta van ser realitzats, la qual cosa determina el dret al cobrament per part de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels membres, dicta el laude següent:  
Estimar la demanda, interposada per Delta División, SL, representada pel Sr. José Salvador Santamaría Rodríguez contra Boulangerie La Casa Dulce, ja que dels fets relatats, documents probatoris i declaracions efectuades s'establix, que havent-se realitzat el transport reclamat dins de les condicions contractuals convingudes ha de ser abonat el seu import.  
Per tot això Boulangerie La Casa Dulce, haurà d'abonar a Delta División, SL, la quantitat de cinc-cents euros amb un cèntim (500,01 euros).  
Contra este laude pot exercitar-se l'acció d'anul·lació davant del Tribunal Superior de Justícia de la Comunitat Valenciana en el termini de dos mesos següents a la notificació, d'acord amb el que preveuen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència de l'anterior, dins dels deu dies següents al de la notificació del laude podrà sol·licitar-se a esta Junta Arbitral la correcció, l'aclariment o el complement, d'acord amb l'article 39 de l'esmentada Llei d'Arbitratge.  
Transcorreguts vint dies des de la notificació d'este laude a les parts, podrà instar-se l'execució forçosa, davant del Jutjat de 1a Instància d'Alacant segons establixen els articles 44 i 45 de la Llei 60/2003, de 23 de desembre, d'Arbitratge, i 548 de la Llei 1/2000, de 7 de gener, d'Enjudiciament Civil.»  
Els dits terminis de recursos continguts en el laude transcrit seran computables a partir de l'endemà de la publicació d'este edicte en el Diari Oficial de la Comunitat Valenciana.  
  
Alacant, 24 de febrer de 2014.- El president de la Junta Arbitral de Transports d'Alacant: Luis Felipe Suárez Jorcano.